Karl Barth
Barth alianza ufafanuzi wake kuhusu Waraka kwa Warumi () mnamo mwaka 1916 alipokuwa bado mchungaji huko Safenwil. Toleo la kwanza lilitolewa mnamo 1919.  Kutokana na kitabu hicho, Barth alialikwa kufundisha theolojia katika Chuo Kikuu cha Göttingen. Barth aliamua mnamo Oktoba 1920 kwamba hakuridhika na toleo la kwanza na alianza kazi ya kulisahihisha na kutunga upya akamaliza toleo la pili kwenye Septemba 1921.   Hasa katika toleo la pili la mwaka 1922, Barth alitoa hoja kwamba ufunuo wa Mungu katika maisha, kifo, na ufufuko wa Yesu unakataza na kuangusha jaribio lolote la kumshirikisha Mungu na tamaduni, mafanikio, au mali za kibinadamu. Umaarufu wa kitabu hicho ulisababisha kuchapishwa tena na tena katika lugha kadhaa.